



ΕΛΛΗΝΙΚΗ ΔΗΜΟΚΡΑΤΙΑ

 ΔΗΜΟΣ ΛΕΥΚΑΔΑΣ

Λευκάδα, 28/9/2022

**ΔΕΛΤΙΟ ΤΥΠΟΥ**

**Προσωρινές κυκλοφοριακές ρυθμίσεις στην είσοδο της παραλίας**

**στην πόλη της Λευκάδας**.

Ξεκινούν οι εργασίες ανάπλασης της εισόδου της παραλίας, (Φάση Α), στην πόλη της Λευκάδας, την **Δευτέρα 3/10/2022**. Οι εργασίες αναμένεται να διαρκέσουν περίπου **8 μήνες.** Προκρίθηκε από την δημοτική αρχή η μεταφορά του χρόνου έναρξης των εργασιών, ώστε να αποφευχθούν οι επιπτώσεις για τους κατοίκους και τις επιχειρήσεις της περιοχής, δεδομένης της αυξημένης επισκεψιμότητας κατά την θερινή περίοδο.

Συγκεκριμένα η περιοχή που θα κλείσει ορίζεται από τα εξής σημεία:

ΣΗΜΕΙΟ Α Πιάτσα ταξί

ΣΗΜΕΙΟ Β Όρια του πάρκου «Μποσκέτο» (δεν επηρεάζεται η οδός Πέτρου Φίλιππου Πανάγου)

ΣΗΜΕΙΟ Γ Οδός Αλέκου Παναγούλη ανάμεσα από τις πλατείες «Άγγελος Σικελιανός» και «Μποσκέτο»

ΣΗΜΕΙΟ Δ Όρια πάρκου «Άγγελος Σικελιανός»

ΣΗΜΕΙΟ Ε Αρχή γέφυρας «Πόντε», όρια με κανάλι, (χωρίς να επηρεάζεται η κυκλοφορία επί της παραλιακής οδού).

**Για την επιτυχή εφαρμογή των προσωρινών κυκλοφοριακών ρυθμίσεων και τη διατήρηση της ομαλής λειτουργίας της πόλης, παρακαλούμε για την τήρηση των νέων οδικών σημάνσεων.** Ζητούμε εκ των προτέρων την κατανόησή σας κατά την διάρκεια εκτέλεσης των εργασιών. Η όχληση μπορεί να είναι προσωρινή, αλλά τα οφέλη θα είναι μόνιμα.

 ΑΠΟ ΤΟΝ ΔΗΜΟ ΛΕΥΚΑΔΑΣ